**Praktikstedsbeskrivelse**

Social- og sundhedsuddannelserne

Hjemmeplejen, Oksbøl

Ældreområde Vest

Vestergade 20, 6840 Oksbøl

Praktikstedet

Hjemmeplejen Oksbøl er beliggende i Oksbøl med Plejecentret Poghøj som indmødested. Hjemmeplejen Oksbøl er en del af Ældreområde Vest og er et stort geografisk område med både cykel- og bil-ruter.

Vi er en dynamisk gruppe med et højt fagligt niveau og yder pleje og omsorg hele døgnet til borgere i eget hjem.

Personale

Personalet består af social- og sundhedshjælpere og social- og sundhedsassistenter. Der er en område-sygeplejerske tilknyttet. Derudover består personalet af teamleder, sekretær og ufaglært personale.

Teamleder Hj. Plejen Oksbøl:

Elisabeth Guldbrandt, telefon 7994 6196, mail: elgu@varde.dk

Souschef og praktikansvarlig i Ældreområde Vest:

Susanne Meinertz, telefon 2080 7726, mail: sume@varde.dk

Elever

Vi modtager grundforløbselever, social- og sundhedshjælperelever og social- og sundhedsassistentelever.

Læringsmiljø

I Hj. Plejen Oksbøl har vi et positivt læringsmiljø. Eleverne får tilknyttet en vejleder, der sammen med eleverne er ansvarlige for praktikforløbet, men alle er medansvarlige for et godt og trygt læringsmiljø.

Opgaver i praktikken kan være:

- Plejeopgaver i relation til personlig pleje (herunder stomi- og kateter pleje)

- Varetagelse af delegerede sundhedslovsindsatser; f.eks. medicindispensering og administration

- Sygdomsforebyggelse og sundhedsfremmende opgaver

- Rehabilitering

- Kontakt med pårørende og tværfaglige samarbejdspartnere

- Palliative plejeopgaver

Du vil sammen med din vejleder, gennem hele praktikken, arbejde med elevmaterialet og din vejleder vil råde og vejlede dig, så opgaverne passer til din læring og hvor langt du er i uddannelsen.

Forventninger til elever

Vi forventer, at du er aktiv, engageret og selv tager et stort ansvar i egen læring således du kommer omkring dine praktikmål:

* At du overholder værdier og deltager i praksisfællesskabet i gruppen.
* At du arbejder målrettet og er bevidst om dit eget kompetenceområde.
* Arbejder ud fra pejlemærkerne.
* At du er opsøgende og undrende, spørger hvis der skulle opstå tvivl.
* At du kan sige til og fra i forhold til de opgaver du bliver stillet overfor.

Det forventes, at du kender dit elev materiale og at du har læst op på det pensum der er relateret til praktikken. Vi vil ligeledes henvise til supplerende materiale, der kan bidrage til din faglige viden og udvikling.

Inden du starter i praktikken vil du modtage en arbejdsplan – og du er også meget velkommen til, at kontakte teamlederen hvis du har nogle ønsker til ferie.

Vi glæder os rigtig meget til at modtage dig som elev, og dermed som ny kollega i ældreområde Vest